Nafarroako Parlamentuko Eledunen Batzarrak, 2018ko martxoaren 5ean egindako bilkuran, ondoko adierazpena onetsi zuen:

“– Nafarroako Parlamentuak bat egiten du *Minority SafePack* ekimenarekin, eta herritarrak bultzatu nahi ditu beren sinadurarekin hura babes dezaten.

– Nafarroako Parlamentuak Europar Batasunari eskatzen dio ardura har dezala eta Europa osoan kultura- eta hizkuntza-aniztasunaren berezko sustatzaile bat izan dadin.

– Nafarroako Parlamentuak Europar Batasuneko kide diren estatuei eskatzen die gutxiengoen eskubideak babesten dituzten Kopenhageko irizpideak bete ditzaten (demokrazia, zuzenbideko Estatua, giza eskubideekiko errespetua eta gutxiengoekiko errespetua eta haien babesa)”.

Iruñean, 2018ko martxoaren 5ean

Lehendakaria: Ainhoa Aznárez Igarza